Jeta private në Turqi, e kërcënuar nga përgjimet e shtetit
Në Turqi njoftimi i ministrisë së drejtësisë se 70 mijë telefona janë përgjuar nga shteti ka provokuar një debat të madh
Ugur Dundar është një nga prezantuesit më të famshëm dhe më të respektuar të lajmeve në Turqi. Këtu ai po hedh akuza kundër qeverisë dhe prokurorëve shtetërorë në programin e tij që jepet në orët më të shikuara të mbrëmjes. Ai thotë se Turqia është bërë një vend autoritar, pa respekt për privatësinë apo drejtësinë. Programi “bërtitmat” siç njihet ai, pasoi publikimin e bisedave telefonike që Dundari ka patur me gruan e tij. Ato janë regjistruar si pjesë e një hetimi dy vjeçar të ashtuquajtur grupi Ergenekon, për një komplot siç thuhet nga laikët për të rrëzuar qeverinë me bazë islamike. Grupi që hetohet besohet të jetë një organizatë laike ultranacionaliste që ka lidhje me anëtarë të ushtrisë turke. Hetimi ka vënë në siklet turqit laikë të cilët janë kritikë ndaj qeverisë. Nuray Mert është profesor i shkencave politike dhe opinionist. tha ai. Këto shqetësime janë shtuar me pranimin nga ana e qeverisë se 70 mijë linja telefonike janë përgjuar nga policia. Shumë nga ata që janë përgjuar janë pjesë e hetimit të gati 200 njerëzve që po gjykohen ose janë akuzuar për komplot për të rrëzuar qeverinë. Akuzat kundër tyre përfshijnë mijëra faqe tekste të bisedave të regjistruara, shumë prej të cilave janë të natyrave shumë personale me bashkëshortët e tyre. Përdorimi i gjerë i përgjimit ka çuar në rritje të shitjes së pajisjeve që bllokojnë përgjimin e telefonave. Një nga shitësit më të mëdhenj të këtyre pajisjeve është digitakal.com. Kerem Birol është drejtuesi i shitjeve të kompanisë. Zoti Birol thotë " Një kanal televiziv shfaqi kohët e fundit xhirime të drejtëpërdrejta të zbulimit të një depoje sekrete armësh që hetuesit pretendojnë se është pjesë e planeve konspirative për të vrarë figurat kryesore të qeverisë. Qeveria thotë se zbulimet tregojnë seriozitetin e konspiracionit. Kryeministri Reçep Tajip Erdohan sulmoi kritikët e hetimit. " tha kryeministri turk Erdohan. Por hetimi është i polarizuar. Shumë kritikë të qeverisë thonë se po jetojnë me frikë. Një prej tyre është shkrimtarja Mine Kirikannat. Ajo thotë Qeveria nga ana e saj i kundërshton me forcë akuzat. Shqetësimet po rriten edhe në arenën ndërkombëtare. Bashkimi Evropian dhe Shtetet e Bashkuara fillimisht e mbështetën hetimin lidhur me konspiracionin kundër qeverisë duke e parë atë si pjesë të frymës demokratike në Turqi. Por ndërsa policia rrthoi gazetarët, aktivistët e të drejtave të njeriut, artistët dhe akademikët në këtë çështje që vazhdon të zgjerohet, po ngrihen pikëpyetje nëse partia në fuqi ka marrë nën kontroll drejtësinë, dikur një fortesë e elitës laike, për të dënuar kundërshtarët e saj politikë./ap